ข้อบัญญัติองค์การบริหารส่วนตำบลบัวปากท่าเรื่องกิจการที่เป็นอันตรายต่อสุขภาพพ.ศ.๒๕๖๐ โดยที่เป็นการปรับปรุงข้อบัญญัติองค์การบริหารส่วนตำบลบัวปากท่าว่าด้วยกิจการ ที่เป็นอันตรายต่อสุขภาพในเขตองค์การบริหารส่วนตำบลบัวปากท่าอาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ (ฉบับที่ ๕) พ.ศ. ๒๕๔๖ ประกอบกับมาตรา ๓๒ มาตรา ๕๔ มาตรา ๕๕ มาตรา ๕๘มาตรา ๖๓ และมาตรา ๖๕ แห่งพระราชบัญญัติการสาธารณสุข พ.ศ. ๒๕๓๕องค์การบริหารส่วนตำบลบัวปากท่าโดยความเห็นชอบของสภาองค์การบริหารส่วนตำบลบัวปากท่าและนายอำเภอบางเลนจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลบัวปากท่าเรื่อง กิจการที่เป็นอันตรายต่อสุขภาพ พ.ศ. ๒๕๖๐ข้อ ๒[๑]ข้อบัญญัตินี้ให้ใช้บังคับในเขตองค์การบริหารส่วนตำบลบัวปากท่าตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิก๓.๑ข้อบังคับองค์การบริหารส่วนตำบลบัวปากท่า เรื่อง กิจการที่เป็นอันตรายต่อสุขภาพพ.ศ. ๒๕๔๑๓.๒ ข้อบัญญัติองค์การบริหารส่วนตำบลบัวปากท่าเรื่อง กิจการที่เป็นอันตรายต่อสุขภาพ (ฉบับที่ ๒) พ.ศ. ๒๕๕๐บรรดาข้อบัญญัติ ระเบียบประกาศหรือคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ ๔ ในข้อบัญญัตินี้สถานประกอบกิจการหมายความว่าสถานที่ที่ใช้ในการประกอบกิจการที่เป็นอันตรายต่อสุขภาพตามประกาศกระทรวงสาธารณสุขที่ออกตามความในมาตรา๓๑ แห่งพระราชบัญญัติการสาธารณสุข พ.ศ. ๒๕๓๕กิจการสปาเพื่อสุขภาพหมายความว่า การประกอบกิจการที่ให้การดูแลและสร้างสุขภาพโดยบริการหลักที่จัดไว้ประกอบด้วยการนวดเพื่อสุขภาพและการใช้น้ำเพื่อสุขภาพโดยอาจมีบริการเสริมประกอบด้วยเช่น การอบเพื่อสุขภาพ การออกกำลังกายเพื่อสุขภาพ โภชนบำบัดและการควบคุมอาหาร โยคะและการทำสมาธิ การใช้สมุนไพรหรือผลิตภัณฑ์เพื่อสุขภาพ ตลอดจนการแพทย์ทางเลือกอื่นๆ หรือไม่ก็ได้โดย ทั้งนี้บริการที่จัดไว้จะต้องไม่ขัดต่อกฎหมายว่าด้วยการประกอบโรคศิลปะและกฎหมายว่าด้วยวิชาชีพทางการแพทย์และต้องเป็นไปตามหลักเกณฑ์และวิธีการที่กระทรวงสาธารณสุขประกาศกำหนดการประกอบกิจการให้บริการเลี้ยงและดูแลเด็กที่บ้าน หมายความว่า การประกอบกิจการที่ให้บริการส่งพนักงานไปเลี้ยงและดูแลเด็กตั้งแต่แรกเกิดถึงอายุไม่เกิน๖ ปี ที่บ้านของผู้รับบริการ ทั้งนี้ไม่ว่าการประกอบกิจการนั้นจะมีสถานที่รับเลี้ยงเด็กหรือสถานที่ฝึกอบรมพนักงานอยู่ด้วยหรือไม่ก็ตามการประกอบกิจการให้บริการดูแลผู้สูงอายุที่บ้านหมายความว่า การประกอบกิจการที่ให้บริการส่งพนักงานไปดูแลผู้สูงอายุ(ที่มีอายุเกิน ๖๐ ปี บริบูรณ์ขึ้นไป) ที่บ้านของผู้รับบริการ ทั้งนี้ไม่ว่าการประกอบกิจการนั้นจะมีสถานที่รับดูแลผู้สูงอายุหรือสถานที่ฝึกอบรมพนักงานอยู่ด้วยหรือไม่ก็ตามพนักงานหมายความว่า ผู้ที่ถูกส่งให้ไปทำหน้าที่เลี้ยงและดูแลเด็กตั้งแต่แรกเกิดถึงอายุไม่เกิน๖ ปีที่บ้านของผู้รับบริการ หรือผู้ทำหน้าที่ดูแลผู้สูงอายุที่บ้านของผู้รับบริการผู้รับบริการหมายความว่า ผู้ว่าจ้างให้ผู้ประกอบกิจการให้บริการเลี้ยงและดูแลเด็กที่บ้านจัดส่งพนักงานไปเลี้ยงและดูแลเด็กที่บ้านของตนหรือผู้ว่าจ้างที่รับบริการจากการประกอบกิจการให้บริการดูแลผู้สูงอายุที่บ้านผู้สูงอายุหมายความว่า บุคคลซึ่งมีอายุเกินหกสิบปีบริบูรณ์ขึ้นไปและเป็นผู้ที่สูญเสียความสามารถในการประกอบกิจวัตรประจำวันอันเนื่องมาจากความชราภาพที่ได้รับการดูแลที่บ้านผู้ดำเนินกิจการหมายความว่าผู้เป็นเจ้าของหรือบุคคลที่เรียกชื่ออย่างอื่นซึ่งรับผิดชอบการดำเนินการสถานประกอบกิจการนั้นคนงานหมายความว่า ผู้ปฏิบัติงานในสถานประกอบกิจการมลพิษทางเสียงหมายความว่า สภาวะทางเสียงอันเกิดจากการประกอบกิจการของสถานประกอบกิจการที่ทำให้มีผลกระทบหรืออาจมีผลกระทบต่อสุขภาพอนามัยของสาธารณชนมลพิษความสั่นสะเทือนหมายความว่าสภาวะของความสั่นสะเทือนอันเกิดจากการประกอบกิจการของสถานประกอบกิจการที่ทำให้มีผลกระทบหรืออาจมีผลกระทบต่อสุขภาพอนามัยของสาธารณชนมลพิษทางอากาศหมายความว่าสภาวะของอากาศอันเกิดจากการประกอบกิจการของสถานประกอบกิจการที่ทำให้มีผลกระทบหรืออาจมีผลกระทบต่อสุขภาพอนามัยของสาธารณชนมลพิษทางน้ำหมายความว่าสภาวะของน้ำทิ้งอันเกิดจากการประกอบกิจการของสถานประกอบกิจการที่ทำให้มีผลกระทบหรืออาจมีผลกระทบต่อสุขภาพอนามัยของสาธารณชนอาคารหมายความว่า ตึก บ้าน เรือน โรง ร้าน แพ คลังสินค้า สำนักงานหรือสิ่งที่สร้างขึ้นอย่างอื่นซึ่งบุคคลอาจเข้าอยู่หรือเข้าใช้สอยได้เจ้าพนักงานท้องถิ่นหมายความว่า นายกองค์การบริหารส่วนตำบลบัวปากท่าพนักงานเจ้าหน้าที่ หมายความว่า พนักงานส่วนตำบลที่ได้รับแต่งตั้งจากเจ้าพนักงานท้องถิ่นให้ปฏิบัติตามข้อบัญญัตินี้เจ้าพนักงานสาธารณสุขหมายความว่า เจ้าพนักงานซึ่งได้รับแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุข พ.ศ. ๒๕๓๕ข้อ ๕ ให้นายกองค์การบริหารส่วนตำบลบัวปากท่ามีหน้าที่รักษาการให้เป็นไปตามข้อบัญญัตินี้ และให้มีอำนาจออกระเบียบ ประกาศหรือคำสั่ง เพื่อปฏิบัติการให้เป็นไปตามข้อบัญญัตินี้หมวด๑บททั่วไป ข้อ ๖ ให้กิจการที่เป็นอันตรายต่อสุขภาพดังต่อไปนี้เป็นกิจการที่ต้องมีการควบคุมในเขตองค์การบริหารส่วนตำบลบัวปากท่า๑. กิจการที่เกี่ยวกับสัตว์เลี้ยง(๑)การเพาะพันธุ์ เลี้ยง และการอนุบาลสัตว์ทุกชนิด(๒)การประกอบกิจการเลี้ยง รวบรวมสัตว์หรือธุรกิจอื่นใดอันมีลักษณะทำนองเดียวกันเพื่อให้ประชาชนเข้าชมหรือเพื่อประโยชน์ของกิจการนั้นทั้งนี้ ไม่ว่าจะมีการเรียกเก็บค่าดูหรือค่าบริการในทางตรงหรือทางอ้อมหรือไม่ก็ตาม๒.กิจการที่เกี่ยวกับสัตว์และผลิตภัณฑ์(๑)การฆ่า หรือชำแหละสัตว์ ยกเว้นในสถานที่จำหน่ายอาหารเร่ขาย หรือขายในตลาด(๒)การหมัก ฟอก ตาก หรือสะสมหนังสัตว์ ขนสัตว์(๓)การสะสมเขา กระดูก หรือชิ้นส่วนสัตว์ที่ยังมิได้แปรรูป(๔)การเคี่ยวหนัง เอ็น หรือไขสัตว์(๕)การผลิตสิ่งของเครื่องใช้หรือผลิตภัณฑ์อื่น ๆ จากเปลือก กระดอง กระดูก เขา หนังขนสัตว์หรือส่วนอื่น ๆ ของสัตว์ด้วยการต้ม นึ่ง ตาก เผา หรือกรรมวิธีใด ๆซึ่งมิใช่เพื่อเป็นอาหาร(๖) การผลิต โม่ ป่น บด ผสม บรรจุ สะสม ตากหรือกระทำอื่นใดต่อสัตว์หรือพืช หรือส่วนหนึ่งส่วนใดของสัตว์หรือพืชเพื่อเป็นอาหารสัตว์ หรือส่วนประกอบของอาหารสัตว์(๗)การผลิต แปรรูปสะสม หรือล้างครั่ง๓.กิจการที่เกี่ยวกับอาหาร เครื่องดื่ม น้ำดื่มยกเว้นในสถานที่จำหน่ายอาหารการเร่ขาย การขายในตลาดและการผลิตเพื่อบริโภคในครัวเรือน(๑)การผลิต สะสม หรือแบ่งบรรจุ น้ำพริกแกง น้ำพริกปรุงสำเร็จ เต้าเจี้ยว ซีอิ๊วน้ำจิ้ม หรือซอสปรุงรสชนิดต่าง ๆ(๒) การผลิต สะสม หรือแบ่งบรรจุ อาหารหมักดอง จากสัตว์ได้แก่ ปลาร้า ปลาเจ่า กุ้งเจ่า ปลาส้ม ปลาจ่อม แหนมหม่ำ ไส้กรอก กะปิ น้ำปลา หอยดอง น้ำเคย น้ำบูดู ไตปลา หรือผลิตภัณฑ์อื่น ๆที่คล้ายคลึงกัน(๓)การผลิต สะสม หรือแบ่งบรรจุ อาหารหมักดอง แช่อิ่ม จากผัก ผลไม้ หรือพืชอย่างอื่น(๔)การผลิต สะสม หรือแบ่งบรรจุ อาหารจากพืช หรือสัตว์โดยการตาก บด นึ่ง ต้ม ตุ๋นเคี่ยวกวน ฉาบ ทอด อบ รมควัน ปิ้ง ย่าง เผา หรือวิธีอื่นใด(๕)การผลิต สะสม หรือแบ่งบรรจุลูกชิ้น(๖) การผลิตสะสม หรือแบ่งบรรจุ เส้นหมี่ ขนมจีน ก๋วยเตี๋ยว เต้าฮวย เต้าหู้ วุ้นเส้นเกี้ยมอี๋ เนื้อสัตว์เทียม หรือผลิตภัณฑ์อื่น ๆ ที่คล้ายคลึงกัน(๗)การผลิต บะหมี่ มักกะโรนี สปาเกตตี พาสต้า หรือผลิตภัณฑ์อื่น ๆ ที่คล้ายคลึงกัน(๘)การผลิต ขนมปังสด ขนมปังแห้ง จันอับ ขนมเปี๊ยะ ขนมอบอื่น ๆ(๙)การผลิต สะสม หรือแบ่งบรรจุ น้ำนม หรือผลิตภัณฑ์จากน้ำนมสัตว์(๑๐)การผลิต สะสม หรือแบ่งบรรจุ เนย เนยเทียม เนยผสม ผลิตภัณฑ์เนย ผลิตภัณฑ์เนยเทียมและผลิตภัณฑ์เนยผสม(๑๑)การผลิตไอศกรีม(๑๒)การคั่ว สะสม หรือแบ่งบรรจุกาแฟ(๑๓) การผลิตสะสม หรือแบ่งบรรจุ ใบชาแห้ง ชาผง หรือเครื่องดื่มชนิดผงอื่น ๆ(๑๔)การผลิต สะสม หรือแบ่งบรรจุ เอทิลแอลกอฮอล์ สุรา เบียร์ ไวน์ น้ำส้มสายชูข้าวหมากน้ำตาลเมา(๑๕)การผลิต น้ำกลั่น น้ำบริโภค น้ำดื่มจากเครื่องจำหน่ายอัตโนมัติ(๑๖)การผลิต สะสม แบ่งบรรจุ หรือขนส่งน้ำแข็ง(๑๗)การผลิต สะสม หรือแบ่งบรรจุ น้ำอัดลม น้ำหวาน น้ำโซดา น้ำจากพืช ผัก ผลไม้เครื่องดื่มชนิดต่าง ๆ บรรจุกระป๋อง ขวด หรือภาชนะอื่นใด(๑๘) การผลิตสะสม หรือแบ่งบรรจุ อาหารบรรจุกระป๋อง ขวด หรือภาชนะอื่นใด(๑๙)การผลิต สะสม หรือแบ่งบรรจุ ผงชูรส หรือสารปรุงแต่งอาหาร(๒๐)การผลิต สะสม หรือแบ่งบรรจุ น้ำตาล น้ำเชื่อม(๒๑)การ ผลิต สะสม หรือแบ่งบรรจุแบะแซ(๒๒)การแกะ ตัด แต่ง ล้างสัตว์น้ำ ที่ไม่ใช่เป็นส่วนหนึ่งของกิจการห้องเย็น(๒๓)การประกอบกิจการห้องเย็นแช่แข็งอาหาร(๒๔)การเก็บ การถนอมอาหารด้วยเครื่องจักร๔. กิจการที่เกี่ยวกับยา เวชภัณฑ์อุปกรณ์การแพทย์ เครื่องสำอาง ผลิตภัณฑ์ทำความสะอาด(๑)การผลิต โม่ บด ผสม หรือบรรจุยา(๒)การผลิต บรรจุ ยาสีฟัน แชมพู ผ้าเย็น กระดาษเย็น เครื่องสำอางรวมทั้งสบู่ที่ใช้กับร่างกาย(๓)การผลิต บรรจุ สำลี ผลิตภัณฑ์จากสำลี(๔)การผลิต ผ้าพันแผล ผ้าปิดแผล ผ้าอนามัย ผ้าอ้อมสำเร็จรูป(๕)การผลิต ผงซักฟอก สบู่ น้ำยาทำความสะอาด หรือผลิตภัณฑ์ทำความสะอาดต่าง ๆ๕. กิจการที่เกี่ยวกับการเกษตร(๑)การผลิต สะสม หรือแบ่งบรรจุน้ำมันจากพืช(๒)การล้าง อบ รม หรือสะสมยางดิบ(๓)การผลิต หรือแบ่งบรรจุ แป้งมันสำปะหลัง แป้งสาคู แป้งจากพืช หรือแป้งอื่น ๆในทำนองเดียวกัน(๔)การสีข้าว นวดข้าวด้วยเครื่องจักร หรือแบ่งบรรจุข้าวด้วยวิธีใด ๆ ก็ตาม(๕)การผลิตยาสูบ(๖)การขัด กะเทาะ หรือบดเมล็ดพืช(๗)การผลิต สะสม หรือแบ่งบรรจุปุ๋ย หรือวัสดุที่นำไปผลิตปุ๋ย(๘)การผลิตเส้นใยจากพืช(๙)การตาก สะสม ขนถ่ายผลิตผลของมันสำปะหลัง ข้าวเปลือก อ้อย ข้าวโพด๖. กิจการที่เกี่ยวกับโลหะหรือแร่(๑)การผลิตภาชนะ เครื่องประดับ เครื่องมือ อุปกรณ์ หรือเครื่องใช้ต่าง ๆด้วยโลหะหรือแร่(๒)การถลุงแร่ การหลอม หรือหล่อโลหะทุกชนิด ยกเว้นกิจการที่ได้รับใบอนุญาตใน ๖ (๑)(๓)การกลึง เจาะ เชื่อม ตี ตัด ประสาน รีด หรืออัดโลหะด้วยเครื่องจักรหรือก๊าซหรือไฟฟ้า ยกเว้นกิจการที่ได้รับใบอนุญาตใน ๖ (๑)(๔)การเคลือบ ชุบโลหะด้วยตะกั่ว สังกะสี ดีบุก โครเมียม นิกเกิล หรือโลหะอื่นใดยกเว้นกิจการที่ได้รับใบอนุญาตใน ๖ (๑)(๕)การขัด ล้างโลหะด้วยเครื่องจักร หรือสารเคมี ยกเว้นกิจการที่ได้รับใบอนุญาตใน ๖(๑)(๖)การทำเหมืองแร่ สะสมแยก คัดเลือก หรือล้างแร่๗. กิจการที่เกี่ยวกับยานยนต์เครื่องจักรหรือเครื่องกล(๑)การต่อ ประกอบ เคาะ ปะผุ พ่นสี หรือพ่นสารกันสนิมยานยนต์(๒)การผลิตยานยนต์ เครื่องจักร หรือเครื่องกล(๓)การซ่อม การปรับแต่งเครื่องยนต์ เครื่องจักร เครื่องกล ระบบไฟฟ้า ระบบปรับอากาศหรืออุปกรณ์ที่เป็นส่วนประกอบของยานยนต์ เครื่องจักร หรือเครื่องกล(๔)การประกอบธุรกิจเกี่ยวกับยานยนต์ เครื่องจักร หรือเครื่องกล ซึ่งมีไว้บริการหรือจำหน่ายและในการประกอบธุรกิจนั้นมีการซ่อมหรือปรับปรุงยานยนต์ เครื่องจักร หรือเครื่องกลดังกล่าวด้วย(๕)การล้าง ขัดสี เคลือบสี หรืออัดฉีดยานยนต์(๖)การผลิต สะสม จำหน่าย ซ่อม หรืออัดแบตเตอรี่(๗)การจำหน่าย ซ่อม ปะ เชื่อมยางยานยนต์ หรือตั้งศูนย์ถ่วงล้อ(๘)การผลิต ซ่อม ประกอบ หรืออัดผ้าเบรก ผ้าคลัตช์(๙)การสะสม การซ่อมเครื่องกล เครื่องจักรเก่าหรืออุปกรณ์ที่เป็นส่วนประกอบของยานยนต์เครื่องจักร หรือเครื่องกลเก่า๘.กิจการที่เกี่ยวกับไม้หรือกระดาษ(๑)การผลิตไม้ขีดไฟ(๒)การเลื่อย ซอย ขัด ไส เจาะ ขุดร่อง ทำคิ้ว หรือตัดไม้ด้วยเครื่องจักร(๓)การผลิต พ่น ทาสารเคลือบเงา หรือสี แต่งสำเร็จสิ่งของเครื่องใช้หรือผลิตภัณฑ์จากไม้ หวาย ชานอ้อย(๔)การอบไม้(๕)การผลิต สะสม แบ่งบรรจุธูป(๖)การผลิต สิ่งของเครื่องใช้ เครื่องเขียน หรือผลิตภัณฑ์อื่นใดด้วยกระดาษ(๗)การผลิตกระดาษชนิดต่าง ๆ(๘)การเผาถ่าน หรือสะสมถ่าน๙. กิจการที่เกี่ยวกับการบริการ(๑)การประกอบกิจการสปาเพื่อสุขภาพ เว้นแต่เป็นการให้บริการในสถานพยาบาลตามกฎหมายว่าด้วยสถานพยาบาล(๒)การประกอบกิจการอาบ อบ นวด(๓)การประกอบกิจการนวดเพื่อสุขภาพ เว้นแต่เป็นการให้บริการที่ได้รับใบอนุญาตใน ๙ (๑)หรือในสถานพยาบาลตามกฎหมายว่าด้วยสถานพยาบาล(๔)การประกอบกิจการสถานที่อาบน้ำ อบไอน้ำ อบสมุนไพร เว้นแต่เป็นการให้บริการที่ได้รับใบอนุญาตใน๙ (๑) หรือในสถานพยาบาลตามกฎหมายว่าด้วยสถานพยาบาล(๕)การประกอบกิจการโรงแรมสถานที่พักที่มิใช่โรงแรมที่จัดไว้เพื่อให้บริการพักชั่วคราวสำหรับคนเดินทางหรือบุคคลอื่นใดโดยมีค่าตอบแทนหรือกิจการอื่นในทำนองเดียวกัน(๖)การประกอบกิจการหอพัก อาคารชุดให้เช่า ห้องเช่า หรือห้องแบ่งเช่าหรือกิจการอื่นในทำนองเดียวกัน(๗)การประกอบกิจการโรงมหรสพ(๘)การจัดให้มีมหรสพ การแสดงดนตรี เต้นรำ รำวง รองเง็ง ดิสโกเทก คาราโอเกะหรือตู้เพลงหรือการแสดงอื่น ๆ ในทำนองเดียวกัน(๙)การประกอบกจิ การสระว่ายน้ำหรือกิจการอื่น ๆ ในทำนองเดียวกัน เว้นแต่เป็นการให้บริการที่ได้รับใบอนุญาตใน๙ (๑)(๑๐)การประกอบกิจการการเล่นสเกต หรือโรลเลอร์เบลด หรือการเล่นอื่น ๆ ในทำนองเดียวกัน(๑๑)การประกอบกิจการเสริมสวย หรือแต่งผมเว้นแต่กิจการที่อยู่ในบังคับตามกฎหมายว่าด้วยการประกอบวิชาชีพเวชกรรม(๑๒)การประกอบกิจการสถานที่ออกกำลังกาย(๑๓)การประกอบกิจการให้บริการควบคุมน้ำหนัก(๑๔)การประกอบกิจการสวนสนุก โบว์ลิ่ง หรือตู้เกม(๑๕)การประกอบกิจการให้บริการคอมพิวเตอร์(๑๖)การประกอบกิจการสนามกอล์ฟ หรือสนามฝึกซ้อมกอล์ฟ(๑๗)การประกอบกิจการห้องปฏิบัติการทางการแพทย์ การสาธารณสุข วิทยาศาสตร์หรือสิ่งแวดล้อม(๑๘)การประกอบกิจการสักผิวหนัง หรือเจาะส่วนหนึ่งส่วนใดของร่างกาย(๑๙)การประกอบกิจการให้บริการเลี้ยงและดูแลเด็กที่บ้านของผู้รับบริการ(๒๐)การประกอบกิจการให้บริการดูแลผู้สูงอายุที่บ้านของผู้รับบริการ(๒๑)การประกอบกิจการให้บริการสปา อาบน้ำ ตัดขน รับเลี้ยง หรือรับฝากสัตว์ชั่วคราว๑๐. กิจการที่เกี่ยวกับสิ่งทอ(๑)การปั่นด้าย กรอด้าย ทอผ้าด้วยเครื่องจักร หรือทอผ้าด้วยกี่กระตุก(๒)การสะสมปอ ป่าน ฝ้ายนุ่น หรือใยสังเคราะห์(๓)การปั่นฝ้าย นุ่น ใยสังเคราะห์ด้วยเครื่องจักร(๔)การทอเสื่อ กระสอบ พรม หรือสิ่งทออื่น ๆ ด้วยเครื่องจักร(๕)การเย็บ ปักผ้า หรือสิ่งทออื่น ๆ ด้วยเครื่องจักร(๖)การพิมพ์ผ้า และสิ่งทออื่น ๆ(๗)การซัก อบ รีด หรืออัดกลีบผ้าด้วยเครื่องจักร(๘)การย้อม ฟอก กัดสีผ้า หรือสิ่งทออื่น ๆ๑๑. กิจการที่เกี่ยวกับหิน ดินทราย ซีเมนต์ หรือวัตถุที่คล้ายคลึง(๑)การผลิตภาชนะดินเผา หรือผลิตภัณฑ์ดินเผา(๒)การระเบิด โม่ บด หรือย่อยหินด้วยเครื่องจักร(๓)การผลิตสิ่งของ เครื่องใช้ หรือผลิตภัณฑ์อื่น ๆ ด้วยซีเมนต์ หรือวัตถุที่คล้ายคลึง(๔)การสะสม ผสมซีเมนต์ หิน ดิน ทราย วัสดุก่อสร้าง รวมทั้งการขุด ตัก ดูด โม่ บดหรือย่อยด้วยเครื่องจักร ยกเว้นกิจการที่ได้รับใบอนุญาตใน ๑๑ (๒)(๕)การเจียระไนเพชร พลอย หิน หรือกระจก หรือวัตถุที่คล้ายคลึง(๖)การเลื่อย ตัด หรือประดิษฐ์หินเป็นสิ่งของ เครื่องใช้หรือผลิตภัณฑ์ต่าง ๆ(๗)การผลิตชอล์ก ปูนปลาสเตอร์ ปูนขาว ดินสอพอง หรือเผาหินปูน(๘)การผลิต ผลิตภัณฑ์ต่าง ๆ ที่มีแร่ใยหินเป็นส่วนประกอบ หรือส่วนผสม(๙)การผลิต ตัด บด กระจก หรือผลิตภัณฑ์แก้ว(๑๐)การผลิตกระดาษทราย หรือผ้าทราย(๑๑)การผลิตใยแก้ว หรือผลิตภัณฑ์จากใยแก้ว(๑๒)การล้าง การขัดด้วยการพ่นทรายลงบนพื้นผิวกระจก แก้ว หิน หรือวัตถุอื่นใดยกเว้นกิจการที่ได้รับใบอนุญาตใน ๖ (๕)๑๒. กิจการที่เกี่ยวกับปิโตรเลียมปิโตรเคมี ถ่านหิน ถ่านโค้ก และสารเคมีต่าง ๆ(๑)การผลิต สะสม บรรจุ หรือขนส่งกรด ด่าง สารออกซิไดซ์ หรือสารตัวทำละลาย(๒)การผลิต สะสม บรรจุ หรือขนส่งก๊าซ(๓)การผลิต สะสม กลั่น หรือขนส่งปิโตรเลียม หรือผลิตภัณฑ์ปิโตรเลียม(๔)การผลิต สะสม หรือขนส่งถ่านหิน หรือถ่านโค้ก(๕)การพ่นสี ยกเว้นกิจการที่ได้รับใบอนุญาตใน ๗ (๑)(๖)การผลิตสิ่งของเครื่องใช้ หรือผลิตภัณฑ์ด้วยยางเทียม พลาสติก เซลลูลอยด์เบเกอร์ไลท์หรือวัตถุที่คล้ายคลึง(๗)การโม่ สะสม หรือบดชัน(๘)การผลิตสี หรือน้ำมันผสมสี(๙)การผลิต ล้างฟิล์มรูปถ่าย หรือฟิล์มภาพยนตร์(๑๐)การเคลือบ ชุบวัตถุด้วยพลาสติก เซลลูลอยด์ เบเกอร์ไลท์ หรือวัตถุที่คล้ายคลึง(๑๑)การผลิตพลาสติก เซลลูลอยด์ เบเกอร์ไลท์ หรือวัตถุที่คล้ายคลึง(๑๒)การผลิต หรือบรรจุสารเคมีดับเพลิง(๑๓)การผลิตน้ำแข็งแห้ง(๑๔)การผลิต สะสม ขนส่งดอกไม้เพลิง หรือสารเคมีอันเป็นส่วนประกอบในการผลิตดอกไม้เพลิง(๑๕)การผลิตเชลแล็ก หรือสารเคลือบเงา(๑๖)การผลิต สะสม บรรจุ ขนส่งสารกำจัดศัตรูพืช หรือพาหะนำโรค(๑๗)การผลิต สะสม หรือบรรจุกาว๑๓. กิจการอื่น ๆ(๑)การพิมพ์หนังสือ หรือสิ่งพิมพ์อื่นที่มีลักษณะเดียวกันด้วยเครื่องจักร(๒)การผลิต ซ่อมเครื่องอิเล็กทรอนิกส์ เครื่องไฟฟ้า อุปกรณ์อิเล็กทรอนิกส์หรืออุปกรณ์ไฟฟ้า(๓)การผลิตเทียน หรือเทียนไข หรือวัตถุที่คล้ายคลึง(๔)การพิมพ์แบบ พิมพ์เขียว หรือถ่ายเอกสาร(๕)การสะสมวัตถุ หรือสิ่งของที่ชำรุดใช้แล้ว หรือเหลือใช้(๖)การประกอบกิจการโกดังสินค้า(๗)การล้างขวดภาชนะหรือบรรจุภัณฑ์ที่ใช้แล้วเพื่อนำไปใช้ใหม่หรือแปรสภาพเป็นผลิตภัณฑ์ใหม่(๘)การพิมพ์ เขียน พ่นสี หรือวิธีอื่นใดลงบนวัตถุที่มิใช่สิ่งทอ(๙)การประกอบกิจการท่าเทียบเรือ ประมง สะพานปลา หรือแพปลา(๑๐)การบรรจุหีบห่อสินค้าโดยใช้เครื่องจักร(๑๑)การให้บริการควบคุมป้องกันและกำจัดแมลงหรือสัตว์พาหะนำโรค(๑๒)การผลิตสิ่งของเครื่องใช้ หรือผลิตภัณฑ์จากยาง(๑๓)การผลิต สะสม หรือขนส่งไบโอดีเซลและเอทานอลหมวด๒คุณสมบัติและเงื่อนไขทั่วไปสำหรับกิจการให้บริการเลี้ยงและดูแลเด็กที่บ้าน ข้อ ๗ คุณสมบัติและหลักเกณฑ์การปฏิบัติสำหรับผู้ประกอบกิจการ๗.๑ ด้านคุณสมบัติ๗.๑.๑ต้องมีอายุไม่ต่ำกว่า ๒๕ ปีบริบูรณ ๗.๑.๒ไม่เป็นผู้มีความประพฤติเสื่อมเสียหรือบกพร่องในศีลธรรมอันดีและไม่มีประวัติการกระทำผิดต่อเด็กหรือละเมิดสิทธิเด็กและไม่เป็นบุคคลล้มละลาย๗.๑.๓มีใบรับรองแพทย์ระบุว่าไม่เป็นผู้วิกลจริตหรือจิตฟั่นเฟือนไม่สมประกอบและไม่เป็นผู้ติดสารเสพติด๗.๒ ด้านการปฏิบัติ๗.๒.๑จ้างหรือจัดให้มีผู้ดำเนินการและพนักงานที่มีคุณสมบัติตามที่กำหนดในข้อ ๘.๑ และข้อ๙.๑ ตามลำดับ๗.๒.๒ กำกับดูแลให้มีการปฏิบัติตามหลักเกณฑ์ที่กำหนดไว้ในข้อ๘.๒ และข้อ ๙.๒๗.๒.๓จัดให้มีสถานที่อำนวยความสะดวกสำหรับการดำเนินกิจการและการติดต่อของผู้รับบริการรวมทั้งการตรวจตราดูแลของเจ้าพนักงานท้องถิ่นและเจ้าพนักงานสาธารณสุข๗.๒.๔การจ้างงานต้องปฏิบัติให้เป็นไปตามกฎหมายว่าด้วยการคุ้มครองแรงงาน๗.๒.๕จัดให้มีระบบการจัดเก็บข้อมูลเกี่ยวกับคุณสมบัติและการปฏิบัติงานของผู้ดำเนินการและพนักงาน๗.๒.๖จัดให้มีระบบหรือวิธีการให้คำปรึกษาแนะนำในกรณีฉุกเฉินแก่ผู้ดำเนินการหรือพนักงานได้ตลอดระยะเวลาที่ให้บริการข้อ ๘ คุณสมบัติและหลักเกณฑ์การปฏิบัติสำหรับผู้ดำเนินการ๘.๑ ด้านคุณสมบัติ๘.๑.๑ต้องมีอายุไม่ต่ำกว่า ๒๕ ปีบริบูรณ ๘.๑.๒มีความรู้หรือประสบการณ์เกี่ยวกับการเลี้ยงและดูแลเด็กดังนี้(ก)มีวุฒิการศึกษาระดับปริญญาตรีด้านการแพทย์ การสาธารณสุข หรือด้านการศึกษา(สาขาวิชาการศึกษาปฐมวัย) หรือ(ข)มีวุฒิการศึกษาระดับปริญญาตรีสาขาอื่น ๆและผ่านการอบรมหลักสูตรการเลี้ยงและการดูแลเด็กปฐมวัยอย่างน้อย ๒๑๐ ชั่วโมงที่จัดโดยสถาบันพระบรมราชชนกหรือกรมอนามัยหรือส่วนราชการที่เกี่ยวข้องหรือโรงเรียนเอกชนที่ได้รับอนุญาตจากระทรวงศึกษาธิการตามหลักสูตรที่กำหนดไว้ท้ายข้อบัญญัตินี้หรือ(ค)มีประสบการณ์ในการทำงานเกี่ยวกับการเลี้ยงและดูแลเด็กปฐมวัยไม่น้อยกว่า ๓ ปีโดยมีหนังสือรับรองและผ่านการอบรมหลักสูตรการเลี้ยงและดูแลเด็กอย่างน้อย ๔๒๐ชั่วโมง ที่จัดโดยส่วนราชการที่เกี่ยวข้องหรือโรงเรียนเอกชนที่ได้รับอนุญาตจากกระทรวงศึกษาธิการตามหลักสูตรที่กำหนดไว้ท้ายข้อบัญญัตินี้๘.๑.๓ไม่เป็นผู้มีความประพฤติเสื่อมเสียหรือบกพร่องในศีลธรรมอันดีและไม่มีประวัติการกระทำผิดต่อเด็กหรือละเมิดสิทธิเด็ก๘.๑.๔มีใบรับรองแพทย์ระบุว่ามีสุขภาพแข็งแรงไม่เป็นผู้วิกลจริตหรือจิตฟั่นเฟือนไม่สมประกอบและไม่เป็นผู้ติดสารเสพติด๘.๒ ด้านการปฏิบัติ๘.๒.๑ประเมินความต้องการเลี้ยงและดูแลเด็ก รวมทั้งปฐมนิเทศ และจัดส่งพนักงานที่มีคุณสมบัติตามข้อ๑๐.๑ ไปเลี้ยงและดูแลเด็กที่บ้านของผู้รับบริการ๘.๒.๒จัดทำรายงานการดำเนินการไว้ที่สถานประกอบกิจการให้สามารถตรวจสอบได้ตลอดเวลา๘.๒.๓จัดให้พนักงานได้เข้ารับการอบรมฟื้นฟูด้านการเลี้ยงและการดูแลเด็กปฐมวัยระหว่างปฏิบัติงานอย่างน้อยทุก๒ ปี อาจเป็นรูปแบบการประชุมวิชาการ ๑ - ๒ วัน หรือศึกษาดูงานการเลี้ยงและดูแลเด็ก๘.๒.๔จัดให้มีระบบติดตามตรวจสอบการปฏิบัติงานของพนักงานอย่างน้อยทุก๓ เดือน๘.๒.๕จัดทำทะเบียนรับ ส่งพนักงานที่ไปเลี้ยงและดูแลเด็กที่บ้านและทะเบียนรายละเอียดของผู้ดำเนินการและพนักงานเช่น รายชื่อ ประวัติการฝึกอบรม ประวัติการทำงาน เป็นต้น๘.๒.๖จัดทำสัญญาการจ้างระหว่างผู้ดำเนินการและผู้รับบริการเป็น ๓ ฉบับโดยเก็บที่สถานประกอบกิจการ ๑ ฉบับ ผู้รับบริการ ๑ ฉบับ และพนักงาน ๑ ฉบับ๘.๒.๗กรณีพนักงานหยุดปฏิบัติงานหรือไม่สามารถปฏิบัติงานได้ให้ผู้ดำเนินการจัดหาพนักงานไปทำหน้าที่แทนเพื่อให้การเลี้ยงและดูแลเด็กเป็นไปอย่างต่อเนื่อง๘.๒.๘กรณีที่พบว่ามีเหตุฉุกเฉินหรือการเจ็บป่วยหรือบาดเจ็บเกิดขึ้นกับเด็กให้ติดต่อขอคำปรึกษาตามระบบหรือวิธีการตามที่ระบุไว้ในข้อ๗.๒.๖๘.๒.๙ในกรณีที่ผู้ประกอบกิจการเป็นผู้ดำเนินการเองให้มีคุณสมบัติและปฏิบัติตามข้อ ๗.๑และข้อ ๗.๒ ทุกประการข้อ ๙ คุณสมบัติและหลักเกณฑ์การปฏิบัติสำหรับพนักงาน๙.๑ ด้านคุณสมบัติ๙.๑.๑มีอายุไม่ต่ำกว่า ๑๘ ปีบริบูรณ ๙.๑.๒จบการศึกษาไม่ต่ำกว่าระดับมัธยมศึกษาตอนต้นหรือเทียบเท่า๙.๑.๓มีความรู้และประสบการณ์เกี่ยวกับการเลี้ยงและดูแลเด็กดังนี้(ก)มีคุณวุฒิการศึกษาระดับปริญญาตรีด้านการแพทย์ การสาธารณสุข หรือด้านการศึกษา(สาขาการศึกษาปฐมวัย) หรือ(ข)มีคุณวุฒิการศึกษาระดับปริญญาตรีสาขาอื่น ๆและผ่านการอบรมหลักสูตรการเลี้ยงและดูแลเด็กปฐมวัยอย่างน้อย ๒๑๐ชั่วโมงที่จัดโดยสถาบันพระบรมราชชนก หรือกรมอนามัยหรือส่วนราชการที่เกี่ยวข้องหรือโรงเรียนเอกชนที่ได้รับอนุญาตจากกระทรวงศึกษาธิการตามหลักสูตรที่กำหนดไว้ท้ายข้อบัญญัตินี้หรือ(ค)มีวุฒิการศึกษาตามข้อ ๙.๑.๒ และผ่านการอบรมหลักสูตรการเลี้ยงและการดูแลเด็กอย่างน้อย๔๒๐ ชั่วโมงที่จัดโดยส่วนราชการที่เกี่ยวข้องหรือโรงเรียนเอกชนที่ได้รับอนุญาตจากกระทรวงศึกษาธิการตามหลักสูตรที่กำหนดไว้ท้ายข้อบัญญัตินี้หรือ(ง)มีประสบการณ์ในการเลี้ยงและดูแลเด็กปฐมวัยในโรงเรียนหรือสถานรับเลี้ยงเด็กไม่น้อยกว่า๑ ปี โดยมีหนังสือรับรองจากโรงเรียนสถาบันหรือสถานประกอบการที่เกี่ยวข้องและผ่านการอบรมหลักสูตรการเลี้ยงและดูแลเด็กปฐมวัยอย่างน้อย๗๐ ชั่วโมง ที่จัดโดยกรมอนามัยส่วนราชการที่เกี่ยวข้องหรือโรงเรียนเอกชนที่ได้รับอนุญาตจากระทรวงศึกษาธิการตามหลักสูตรที่กำหนดไว้ท้ายข้อบัญญัตินี้ภายใน๓ ปีนับแต่วันที่ข้อบัญญัตินี้มีผลใช้บังคับ๙.๑.๔เข้ารับการอบรมฟื้นฟูด้านการเลี้ยงและดูแลเด็ก ระหว่างปฏิบัติงานอย่างน้อยทุก ๒ ปีตามที่ผู้ดำเนินการจัดให้๙.๑.๕ไม่เป็นผู้มีความประพฤติเสื่อมเสียหรือบกพร่องในศีลธรรมอันดีและไม่มีประวัติการกระทำผิดต่อเด็กหรือละเมิดสิทธิเด็ก๙.๑.๖มีใบรับรองแพทย์ระบุว่ามีสุขภาพแข็งแรงไม่เป็นผู้วิกลจริตหรือจิตฟั่นเฟือนไม่สมประกอบและไม่ติดสารเสพติดโดยมีผลการตรวจสุขภาพปีละ๑ ครั้ง๙.๑.๗ผ่านการประเมินด้านสุขภาพจิตโดยแพทย์หรือพยาบาลจิตเวชหรือเจ้าหน้าที่สาธารณสุขที่มีความรู้ด้านสุขภาพจิตหรือจิตวิทยา๙.๑.๘มีวุฒิภาวะและบุคลิกลักษณะเหมาะสมทั้งด้านจิตใจอารมณ์สังคมมีความขยันอดทนสามารถเลี้ยงและดูแลเด็กได้อย่างเหมาะสม๙.๑.๙กรณีเกิดการเจ็บป่วยด้วยโรคติดต่อระหว่างปฏิบัติงานซึ่งอาจแพร่กระจายไปสู่เด็กได้จะต้องหยุดปฏิบัติงานรักษาให้หายก่อนกลับมาปฏิบัติงาน๙.๒ ด้านการปฏิบัติ๙.๒.๑เลี้ยงและดูแลเด็กตามกิจวัตรประจำวันให้ถูกสุขลักษณะปลอดภัยเหมาะสมกับวัยของเด็ก๙.๒.๒สังเกตพฤติกรรมการเปลี่ยนแปลงต่าง ๆ ของเด็ก รวมทั้งเรื่องสุขภาพ โดยต้องรายงานให้ผู้ปกครองหรือญาติทราบทุกวัน๙.๒.๓ส่งเสริมพัฒนาการของเด็กในทุกด้านดูแลสภาพแวดล้อมที่ปลอดภัยถูกสุขลักษณะเอื้อต่อการส่งเสริมพัฒนาการของเด็ก๙.๒.๔เขียนรายงานการปฏิบัติงานเสนอต่อผู้ดำเนินการทุกเดือน๙.๒.๕กรณีที่มีการประกอบอาหารให้เด็กต้องดำเนินการเตรียมปรุงประกอบอาหาร พร้อมทั้งดูแลเครื่องมือเครื่องใช้ในการปรุงประกอบอาหารให้สะอาดและถูกสุขลักษณะในทุกขั้นตอนโดยมีการล้างมืออย่างสม่ำเสมอ๙.๒.๖จัดการสิ่งปฏิกูลและมูลฝอยที่เกิดจาการเลี้ยงและดูแลเด็กอย่างถูกต้องโดยการทิ้งสิ่งปฏิกูลลงในส้วมและมูลฝอยในถังขยะไม่ให้เกิดการปนเปื้อนกับอาหารและเกิดการแพร่กระจายของเชื้อโรคหรือก่อให้เกิดเหตุรำคาญต่อบ้านเรือนใกล้เคียงหมวด๓คุณสมบัติและเงื่อนไขทั่วไปสำหรับกิจการให้บริการดูแลผู้สูงอายุที่บ้าน ข้อ ๑๐ คุณสมบัติและหลักเกณฑ์การปฏิบัติสำหรับผู้ประกอบกิจการ๑๐.๑ ด้านคุณสมบัติ๑๐.๑.๑ต้องมีอายุไม่ต่ำกว่า ๒๕ ปีบริบูรณ ๑๐.๑.๒ไม่เป็นผู้มีความประพฤติเสื่อมเสียหรือบกพร่องในศีลธรรมอันดีและไม่มีประวัติการกระทำผิดต่อเด็กหรือละเมิดสิทธิผู้สูงอายุและไม่เป็นบุคคลล้มละลาย๑๐.๑.๓มีใบรับรองแพทย์ระบุว่าไม่เป็นผู้วิกลจริตหรือจิตฟั่นเฟือนไม่สมประกอบและไม่เป็นผู้ติดสารเสพติด๑๐.๒ ด้านการปฏิบัติ๑๐.๒.๑จ้างหรือจัดให้มีผู้ดำเนินการและพนักงานที่มีคุณสมบัติตามที่กำหนดในข้อ ๑๑.๑และข้อ ๑๒.๑ ตามลำดับ๑๐.๒.๒กำกับดูแลให้มีการปฏิบัติตามหลักเกณฑ์ที่กำหนดไว้ในข้อ ๑๑.๒ และข้อ ๑๒.๒๑๐.๒.๓จัดให้มีสถานที่อำนวยความสะดวกสำหรับการดำเนินกิจการและการติดต่อของผู้รับบริการรวมทั้งการตรวจตราดูแลของเจ้าพนักงานท้องถิ่นและเจ้าพนักงานสาธารณสุข๑๐.๒.๔การจ้างงานต้องปฏิบัติให้เป็นไปตามกฎหมายว่าด้วยการคุ้มครองแรงงาน๑๐.๒.๕จัดให้มีระบบการจัดเก็บข้อมูลเกี่ยวกับคุณสมบัติและการปฏิบัติงานของผู้ดำเนินการและพนักงาน๑๐.๒.๖จัดให้มีระบบหรือวิธีการให้คำปรึกษา แนะนำในกรณีฉุกเฉินแก่ผู้ดำเนินการหรือพนักงานได้ตลอดระยะเวลาที่ให้บริการข้อ ๑๑ คุณสมบัติและหลักเกณฑ์การปฏิบัติสำหรับผู้ดำเนินการ๑๑.๑ ด้านคุณสมบัติ๑๑.๑.๑ต้องมีอายุไม่ต่ำกว่า ๒๕ ปีบริบูรณ ๑๑.๑.๒มีความรู้หรือประสบการณ์เกี่ยวกับการดูแลผู้สูงอายุดังนี้(ก)มีวุฒิการศึกษาระดับปริญญาตรีด้านการแพทย์ หรือการพยาบาลหรือการพยาบาลและการผดุงครรภ์ หรือประกาศนียบัตรการพยาบาล หรือ(ข)มีประสบการณ์ในการดูแลผู้สูงอายุไม่น้อยกว่า ๓ ปี โดยมีหนังสือรับรองจากบุคคลหรือหน่วยงานที่เกี่ยวข้องและมีวุฒิการศึกษาระดับประกาศนียบัตรผู้ช่วยพยาบาลที่ได้รับการรับรองจากสถานพยาบาลหรือ(ค)มีประสบการณ์ในการดูแลผู้สูงอายุไม่น้อยกว่า ๓ ปี โดยมีหนังสือรับรองจากบุคคลหรือหน่วยงานที่เกี่ยวข้องและผ่านการอบรมหลักสูตรการดูแลผู้สูงอายุอย่างน้อย๔๒๐ ชั่วโมงที่จัดโดยกรมอนามัยหรือส่วนราชการที่เกี่ยวข้องตามหลักสูตรที่กำหนดไว้ท้ายข้อบัญญัตินี้๑๑.๑.๓ไม่เป็นผู้มีความประพฤติเสื่อมเสียหรือบกพร่องในศีลธรรมอันดีและไม่มีประวัติการกระทำผิดต่อผู้สูงอายุ๑๑.๑.๔ มีใบรับรองแพทย์ระบุว่ามีสุขภาพแข็งแรงไม่เป็นผู้วิกลจริตหรือจิตฟั่นเฟือนไม่สมประกอบและไม่เป็นผู้ติดสารเสพติด๑๑.๒ ด้านการปฏิบัติ๑๑.๒.๑ประเมินความต้องการดูแลผู้สูงอายุ รวมทั้งปฐมนิเทศและจัดส่งพนักงานที่มีคุณสมบัติตามข้อ ๑๑.๑ไปดูแลผู้สูงอายุที่บ้านของผู้รับบริการ๑๑.๒.๒จัดทำรายงานการดำเนินการไว้ที่สถานประกอบกิจการให้สามารถตรวจสอบได้ตลอดเวลา๑๑.๒.๓จัดให้พนักงานได้เข้ารับการอบรมฟื้นฟูด้านการดูแลผู้สูงอายุระหว่างปฏิบัติงานอย่างน้อยทุก๒ ปี อาจเป็นรูปแบบการประชุมวิชาการ ๑ - ๒ วัน หรือศึกษาดูงานการดูแลผู้สูงอายุ๑๑.๒.๔จัดให้มีระบบติดตามตรวจสอบการปฏิบัติงานของพนักงานอย่างน้อยทุก ๓ เดือน๑๑.๒.๕จัดทำทะเบียนรับ ส่งพนักงานที่ไปดูแลผู้สูงอายุที่บ้านและทะเบียนรายละเอียดของผู้ดำเนินการและพนักงาน เช่น รายชื่อ ประวัติการฝึกอบรมประวัติการทำงาน เป็นต้น๑๑.๒.๖จัดทำสัญญาการจ้างระหว่างผู้ดำเนินการและผู้รับบริการเป็น ๓ ฉบับโดยเก็บที่สถานประกอบกิจการ ๑ ฉบับ ผู้รับบริการ ๑ ฉบับ และพนักงาน ๑ ฉบับ๑๑.๒.๗กรณีพนักงานหยุดปฏิบัติงานหรือไม่สามารถปฏิบัติงานได้ให้ผู้ดำเนินการจัดหาพนักงานไปทำหน้าที่แทนเพื่อให้การดูแลผู้สูงอายุเป็นไปอย่างต่อเนื่อง๑๑.๒.๘กรณีที่พบว่ามีเหตุฉุกเฉินหรือการเจ็บป่วยหรือบาดเจ็บเกิดขึ้นกับผู้สูงอายุให้ติดต่อขอคำปรึกษาตามระบบหรือวิธีการตามที่ระบุไว้ในข้อ๑๐.๒.๖๑๑.๒.๙ในกรณีที่ผู้ประกอบกิจการเป็นผู้ดำเนินการเองให้มีคุณสมบัติและปฏิบัติตามข้อ ๑๑.๑ทุกประการข้อ ๑๒ คุณสมบัติและหลักเกณฑ์การปฏิบัติสำหรับพนักงาน๑๒.๑ ด้านคุณสมบัติ๑๒.๑.๑มีอายุไม่ต่ำกว่า ๑๘ ปีบริบูรณ์๑๒.๑.๒จบการศึกษาไม่ต่ำกว่าระดับมัธยมศึกษาตอนต้นหรือเทียบเท่า๑๒.๑.๓มีความรู้และประสบการณ์ในการดูแลผู้สูงอายุดังนี้(ก)มีคุณวุฒิการศึกษาระดับปริญญาตรีด้านการพยาบาล หรือการพยาบาลและการผดุงครรภ์หรือประกาศนียบัตรการพยาบาล หรือ(ข)มีคุณวุฒิการศึกษาระดับประกาศนียบัตรผู้ช่วยพยาบาลตามหลักสูตรที่สภาการพยาบาลรับรองหรือ(ค)ผ่านการอบรมหลักสูตรการดูแลผู้สูงอายุอย่างน้อย ๔๒๐ ชั่วโมงที่จัดโดยกรมอนามัยกระทรวงสาธารณสุขหรือส่วนราชการที่เกี่ยวข้องหรือโรงเรียนเอกชนที่ได้รับอนุญาตจากกระทรวงศึกษาธิการตามหลักสูตรที่กำหนดไว้ในเอกสารแนบท้ายข้อบัญญัตินี้หรือ(ง)ผู้มีประสบการณ์ในการดูแลผู้สูงอายุไม่น้อยกว่า ๑ ปีโดยมีหนังสือรับรองจากโรงเรียนสถาบันหรือสถานประกอบการที่เกี่ยวข้องและผ่านการอบรมหลักสูตรการดูแลผู้สูงอายุไม่น้อยกว่า๗๐ ชั่วโมงที่จัดโดยกรมอนามัยกระทรวงสาธารณสุขหรือส่วนราชการที่เกี่ยวข้องหรือโรงเรียนเอกชนที่ได้รับอนุญาตจากกระทรวงศึกษาธิการตามหลักสูตรที่กำหนดไว้ในเอกสารแนบท้ายข้อบัญญัตินี้ภายใน๓ ปี นับแต่วันที่ข้อบัญญัตินี้มีผลบังคับใช้๑๒.๑.๔เข้ารับการอบรมฟื้นฟูด้านการดูแลผู้สูงอายุ ระหว่างปฏิบัติงานอย่างน้อยทุก ๒ ปีตามที่ผู้ดำเนินการจัดให้๑๒.๑.๕ไม่เป็นผู้มีความประพฤติเสื่อมเสียหรือบกพร่องในศีลธรรมอันดีและไม่มีประวัติการกระทำผิดต่อเด็กหรือละเมิดสิทธิผู้สูงอายุ๑๒.๑.๖ มีใบรับรองแพทย์ระบุว่ามีสุขภาพแข็งแรงไม่เป็นผู้วิกลจริตหรือจิตฟั่นเฟือนไม่สมประกอบและไม่ติดสารเสพติดโดยมีผลการตรวจสุขภาพปีละ๑ ครั้ง๑๒.๑.๗ผ่านการประเมินด้านสุขภาพจิตโดยแพทย์หรือพยาบาลจิตเวชหรือเจ้าหน้าที่สาธารณสุขที่มีความรู้ด้านสุขภาพจิตหรือจิตวิทยา๑๒.๑.๘มีวุฒิภาวะและบุคลิกลักษณะเหมาะสมทั้งด้านจิตใจอารมณ์สังคมมีความขยันอดทนสามารถเลี้ยงและดูแลเด็กได้อย่างเหมาะสม๑๒.๑.๙กรณีเกิดการเจ็บป่วยด้วยโรคติดต่อระหว่างปฏิบัติงานซึ่งอาจแพร่กระจายไปสู่เด็กหรือผู้สูงอายุได้จะต้องหยุดปฏิบัติงานรักษาให้หายก่อนกลับมาปฏิบัติงาน๑๒.๒ ด้านการปฏิบัติ๑๒.๒.๑ดูแลผู้สูงอายุตามกิจวัตรประจำวันของผู้สูงอายุ เช่น การรับประทานอาหารการนอนหลับพักผ่อน การเคลื่อนย้าย การขับถ่ายให้ถูกสุขลักษณะปลอดภัยเหมาะสมกับวัยของผู้สูงอายุ๑๒.๒.๒สังเกตพฤติกรรมการเปลี่ยนแปลงต่าง ๆ ของผู้สูงอายุรวมทั้งเรื่องสุขภาพโดยต้องรายงานให้ญาติของผู้สูงอายุทราบทุกวัน๑๒.๒.๓ส่งเสริมสุขภาพของผู้สูงอายุทุกด้านตลอดจนดูแลสภาพแวดล้อมให้ปลอดภัยถูกสุขลักษณะเอื้อต่อการส่งเสริมสุขภาพผู้สูงอายุ๑๒.๒.๔เขียนรายงานการปฏิบัติงานเสนอต่อผู้ดำเนินการทุกเดือน๑๒.๒.๕กรณีที่มีการประกอบอาหารให้ผู้สูงอายุต้องดำเนินการเตรียมปรุงประกอบอาหาร พร้อมทั้งดูแลเครื่องมือเครื่องใช้ในการปรุงประกอบอาหารให้สะอาดและถูกสุขลักษณะในทุกขั้นตอนโดยมีการล้างมืออย่างสม่ำเสมอ๑๒.๒.๖จัดการสิ่งปฏิกูลและมูลฝอยที่เกิดจาการดูแลผู้สูงอายุอย่างถูกต้อง โดยการทิ้งสิ่งปฏิกูลลงในส้วมและมูลฝอยในถังขยะไม่ให้เกิดการปนเปื้อนกับอาหารและเกิดการแพร่กระจายของเชื้อโรคหรือก่อให้เกิดเหตุรำคาญต่อบ้านเรือนใกล้เคียง๑๒.๒.๗ส่งต่อผู้สูงอายุ กรณีที่พบว่ามีเหตุฉุกเฉิน หรือการเจ็บป่วยหรือบาดเจ็บเกิดขึ้นตามระบบการส่งต่อและวิธีการตามที่ระบุในข้อ ๑๐.๒.๖หมวด๔หลักเกณฑ์วิธีการ และเงื่อนไขในการขอและออกใบอนุญาต ข้อ ๑๓ เมื่อข้อบัญญัติองค์การบริหารส่วนตำบลบัวปากท่ามีผลบังคับห้ามมิให้ผู้ใดดำเนินกิจการตามประเภทที่ระบุไว้ในข้อ๖ ในเขตองค์การบริหารส่วนตำบลบัวปากท่าในลักษณะที่เป็นการค้าเว้นแต่จะได้รับใบอนุญาตจากเจ้าพนักงานท้องถิ่นข้อ ๑๔ ผู้ใดประสงค์ที่จะประกอบกิจการที่เป็นอันตรายต่อสุขภาพซึ่งต้องควบคุมตามข้อบัญญัตินี้ให้ยื่นคำขอรับใบอนุญาตตามแบบ อภ. ๑ ต่อเจ้าพนักงานท้องถิ่นพร้อมหลักฐานต่าง ๆตามที่องค์การบริหารส่วนตำบลบัวปากท่ากำหนดข้อ ๑๕ ผู้ขอรับใบอนุญาตประกอบกิจการที่เป็นอันตรายต่อสุขภาพซึ่งต้องควบคุมตามข้อบัญญัตินี้ต้องปฏิบัติรวมทั้งจัดสถานที่สำหรับประเภทกิจการค้านั้นๆ ให้เป็นไปตามเงื่อนไขอันเกี่ยวด้วยสุขลักษณะ ดังต่อไปนี้(๑)สถานที่นั้นจะต้องตั้งอยู่ในทำเลที่จะมีรางระบายน้ำรับน้ำโสโครกได้อย่างเหมาะสมตามคำแนะนำของเจ้าพนักงานสาธารณสุข(๒) ต้องจัดทำรางระบายน้ำหรือบ่อรับน้ำโสโครกด้วยวัตถุถาวร เรียบ ไม่ซึม ไม่รั่ว ระบายน้ำได้สะดวก(๓)การระบายน้ำต้องไม่ให้เป็นที่เดือดร้อนแก่ผู้ใช้น้ำในทางน้ำสาธารณะหรือผู้อยู่อาศัยใกล้เคียง(๔) จัดให้มีระบบบำบัดน้ำเสียตามคำแนะนำของเจ้าพนักงานสาธารณสุข(๕)เมื่อเจ้าพนักงานสาธารณสุขเห็นว่าสถานที่ใดสมควรจะต้องทำพื้นด้วยวัตถุถาวรเพื่อป้องกันมิให้น้ำซึม รั่วไหลหรือขังอยู่ได้หรือเห็นว่าควรมีบ่อพักน้ำโสโครกหรือทำการกำจัดน้ำโสโครก ไขมันให้ถูกต้องตามหลักสุขาภิบาล หรือต้องมีเครื่องระบายน้ำ เครื่องป้องกันกลิ่นเครื่องไอเสีย ความกระเทือน ฝุ่นละออง เขม่า เถ้าหรือสิ่งอื่นใดอันเป็นเหตุรำคาญแก่ผู้ที่อยู่ข้างเคียง ข้อกำหนดดังกล่าวผู้ขอรับใบอนุญาตต้องปฏิบัติให้เป็นไปตามคำแนะนำของเจ้าพนักงานสาธารณสุข(๖) ต้องให้มีแสงสว่างและการระบายอากาศเพียงพอให้ต้องจัดสถานที่มิให้เป็นที่อยู่อาศัยของสัตว์นำโรค(๗)ต้องจัดให้มีน้ำสะอาดเพียงพอแก่กิจการนั้น ๆ(๘)ต้องมีที่รองรับมูลฝอยและสิ่งปฏิกูลอันได้ถูกลักษณะเพียงพอ(๙)ต้องจัดให้ส้วมถูกสุขลักษณะจำนวนเพียงพอกับจำนวนคนที่ทำการในสถานที่นั้นและต้องตั้งอยู่ในทำเลที่เหมาะสมรวมทั้งการกำจัดสิ่งปฏิกูลด้วยวิธีถูกต้องตามหลักสุขาภิบาลตามคำแนะนำของเจ้าพนักงานสาธารณสุข(๑๐)สถานที่เลี้ยงสัตว์ที่ขังและที่ปล่อยสัตว์กว้างขวางเพียงพอต้องจัดให้ถูกสุขลักษณะ(๑๑)สถานที่เกี่ยวกับการตากและผึ่งสินค้าต้องมีที่สำหรับตากหรือผึ่งสินค้าตามที่เจ้าพนักงานสาธารณสุขเห็นชอบ(๑๒)ปฏิบัติการอื่นใดเกี่ยวด้วยสุขลักษณะตามคำแนะนำของเจ้าพนักงานสาธารณสุขและคำสั่งเจ้าพนักงานท้องถิ่น รวมทั้งระเบียบข้อบัญญัติและประกาศขององค์การบริหารส่วนตำบลบัวปากท่าข้อ ๑๖ เมื่อเจ้าพนักงานท้องถิ่นได้พิจารณาเห็นแล้วว่าผู้ขอรับใบอนุญาตได้ปฏิบัติการครบถ้วนตามความในข้อ๘และการอนุญาตนั้นไม่เป็นเหตุกระทบกระเทือนต่อสุขภาพอนามัยของประชาชนก็ให้ออกใบอนุญาตให้ตามแบบอภ. ๒ข้อ ๑๗ ผู้ได้รับใบอนุญาตต้องมารับใบอนุญาตพร้อมกับชำระค่าธรรมเนียมตามอัตราท้ายข้อบัญญัตินี้ภายในกำหนด๑๕ วันนับแต่วันที่ได้รับหนังสือแจ้งจากเจ้าพนักงานท้องถิ่นหากไม่ได้มารับใบอนุญาตและชำระค่าธรรมเนียมภายในระยะเวลาที่กำหนดจะถือว่าสละสิทธิ์ข้อ ๑๘ ผู้รับใบอนุญาตให้ประกอบกิจการค้าซึ่งกำหนดให้ควบคุมตามข้อบัญญัตินี้ จะต้องปฏิบัติตามเงื่อนไขอันเกี่ยวด้วยลักษณะดังต่อไปนี้(๑)ต้องรักษาเครื่องมือเครื่องใช้ในการประกอบการค้าทุกอย่างให้สะอาดอยู่เสมอถ้าวัตถุแห่งการค้านั้นจักใช้เป็นอาหารก็ต้องป้องกันวัตถุนั้นให้พ้นจากฝุ่นละอองและสัตว์พาหะนำโรค(๒)ต้องมีการดูแลรักษาความสะอาดที่รองรับขยะมูลฝอยและสิ่งปฏิกูลไม่ให้เป็นที่เพาะพันธุ์แมลงและสัตว์พาหะนำโรคได้และต้องมีการกำจัดขยะมูลฝอยสิ่งปฏิกูลให้ถูกต้องด้วยสุขลักษณะ(๓)ถ้าจะเปลี่ยนแปลงแก้ไขหรือเพิ่มเติมสถานที่ต้องได้รับอนุญาตจากเจ้าพนักงานท้องถิ่นก่อน(๔)จะต้องยอมให้เจ้าพนักงานท้องถิ่นหรือเจ้าพนักงานสาธารณสุขหรือผู้ที่ได้รับการแต่งตั้งจากเจ้าพนักงานท้องถิ่น เข้าตรวจสถานที่เครื่องมือเครื่องใช้ตลอดจนวิธีประกอบการค้านั้นได้ในเวลาสมควรเมื่อได้รับแจ้งความประสงค์ให้ทราบแล้ว(๕)ปฏิบัติการอื่นใดเกี่ยวด้วยสุขลักษณะตามคำแนะนำของเจ้าพนักงานสาธารณสุขและคำสั่งของเจ้าพนักงานท้องถิ่นรวมทั้งระเบียบข้อบัญญัติและประกาศขององค์การบริหารส่วนตำบลบัวปากท่าข้อ ๑๙ ให้เจ้าพนักงานท้องถิ่นมีอำนาจกำหนดเงื่อนไขโดยเฉพาะระบุไว้ในใบอนุญาตให้ผู้รับใบอนุญาตปฏิบัติเพื่อป้องกันอันตรายต่อสุขภาพของสาธารณชนตามที่เห็นสมควรข้อ ๒๐ ให้เจ้าพนักงานท้องถิ่นเรียกค่าธรรมเนียมตามใบอนุญาตในการประกอบกิจการค้าซึ่งกำหนดให้ควบคุมตามอัตราท้ายข้อบัญญัตินี้ใบอนุญาตฉบับหนึ่งให้ใช้สำหรับกิจการค้าประเภทเดียว และสำหรับสถานที่แห่งเดียว ถ้าประกอบกิจการค้าซึ่งกำหนดให้ควบคุมหลายประเภทในขณะและสถานที่เดียวกันให้เรียกเก็บค่าธรรมเนียมในประเภทที่มีอัตราสูงเต็มอัตราแต่ประเภทเดียวประเภทอื่นให้เก็บเพียงกึ่งราคาข้อ ๒๑ ใบอนุญาตให้มีอายุ ๑ปีนับแต่วันที่ออกใบอนุญาตและให้ใช้เพียงในเขตอำนาจขององค์การบริหารส่วนตำบลบัวปากท่าข้อ ๒๒ การต่อใบอนุญาตจะต้องยื่นคำขอต่อเจ้าพนักงานท้องถิ่นตามแบบอภ. ๓ ก่อนใบอนุญาตสิ้นอายุเมื่อได้ยื่นคำขอพร้อมชำระค่าธรรมเนียมแล้วให้ประกอบกิจการต่อไปได้จนกว่าเจ้าพนักงานท้องถิ่นจะสั่งไม่ต่ออายุใบอนุญาตหากมิได้ชำระค่าธรรมเนียมก่อนใบอนุญาตสิ้นอายุจะต้องชำระค่าปรับเพิ่มขึ้นอีกร้อยละ๒๐ ของจำนวนค่าธรรมเนียมที่ค้างชำระข้อ ๒๓ เมื่อผู้รับใบอนุญาตไม่ประสงค์จะประกอบกิจการต่อไปให้ยื่นคำร้องบอกเลิกต่อเจ้าพนักงานท้องถิ่นตามแบบ อภ. ๔ข้อ ๒๔ หากผู้รับใบอนุญาตประสงค์จะแก้ไขรายการในใบอนุญาตให้ยื่นคำขอต่อเจ้าพนักงานท้องถิ่นตามแบบอภ. ๔ข้อ ๒๕ ในกรณีที่ใบอนุญาตสูญหาย ถูกทำลายหรือชำรุดในสาระสำคัญให้ผู้รับใบอนุญาตยื่นคำขอรับใบแทนใบอนุญาตต่อเจ้าพนักงานท้องถิ่นตามแบบอภ. ๔ ภายใน ๑๕ วันนับแต่วันที่ได้รับทราบถึงการสูญหายถูกทำลายหรือชำรุดในสาระสำคัญ แล้วแต่กรณี พร้อมหลักฐาน ดังต่อไปนี้(๑)เอกสารการแจ้งความต่อสถานีตำรวจ กรณีการสูญหายหรือถูกทำลาย(๒)ใบอนุญาตเดิม กรณีชำรุดในสาระสำคัญข้อ ๒๖ การออกใบแทนใบอนุญาตให้เจ้าพนักงานท้องถิ่นดำเนินการตามหลักเกณฑ์ วิธีการ และเงื่อนไขดังนี้(๑)การออกใบแทนใบอนุญาตให้ใช้แบบ อภ. ๒ โดยประทับตราสีแดงคำว่า ใบแทน กำกับไว้ด้วยและให้มีวัน เดือน ปี ที่ออกใบแทน พร้อมทั้งลายมือชื่อเจ้าพนักงานท้องถิ่นหรือผู้ที่ได้รับมอบหมายจากเจ้าพนักงานท้องถิ่นในใบแทนและต้นขั้วใบแทน(๒)ให้ใช้ใบแทนใบอนุญาตได้เท่ากับเวลาที่เหลือของอายุใบอนุญาตเดิมนั้น(๓)บันทึกด้านหลังต้นขั้วใบอนุญาตเดิม ระบุสาเหตุการสูญหาย ถูกทำลายชำรุดในสาระสำคัญของใบอนุญาตเดิม แล้วแต่กรณี และลงเล่มที่ เลขที่ ปีของใบแทนใบอนุญาตข้อ ๒๗ ผู้รับใบอนุญาตตามข้อบัญญัตินี้ต้องแสดงใบอนุญาตโดยเปิดเผยและเห็นได้ง่ายสถานที่ประกอบกิจการตลอดเวลาที่ประกอบกิจการหมวด๕แบบพิมพ์ ข้อ ๒๘ ให้ใช้แบบพิมพ์ต่าง ๆตามที่กำหนดไว้ท้ายข้อบัญญัตินี้ ดังต่อไปนี้(๑)คำขอรับใบอนุญาตประกอบกิจการที่เป็นอันตรายต่อสุขภาพให้ใช้แบบ อภ. ๑(๒)ใบอนุญาตประกอบกิจการที่เป็นอันตรายต่อสุขภาพให้ใช้แบบ อภ. ๒(๓)คำขอต่อใบอนุญาตประกอบกิจการที่เป็นอันตรายต่อสุขภาพให้ใช้แบบ อภ. ๓(๔)คำขออนุญาตต่าง ๆ ให้ใช้แบบ อภ. ๔ข้อ ๒๙ ผู้รับใบอนุญาตให้ประกอบกิจการค้าซึ่งกำหนดให้ควบคุมข้อบัญญัตินี้ ไม่ปฏิบัติหรือปฏิบัติไม่ถูกต้องตามข้อบัญญัติหรือเงื่อนไขโดยเฉพาะที่ระบุไว้ในใบอนุญาตนั้นเจ้าพนักงานท้องถิ่นมีอำนาจออกคำสั่งพักใช้ใบอนุญาตเสียก็ได้หมวด๖บทกำหนดโทษ ข้อ ๓๐ ผู้ใดฝ่าฝืนหรือไม่ปฏิบัติตามข้อบัญญัตินี้ต้องระวางโทษตามที่กำหนดไว้ในบทกำหนดโทษแห่งพระราชบัญญัติการสาธารณสุขพ.ศ. ๒๕๓๕ข้อ ๓๑ ผู้รับใบอนุญาตผู้ใดดำเนินกิจการในระหว่างถูกสั่งพักใช้ใบอนุญาตตามข้อ๓๐ มีความผิดตามมาตรา ๘๔แห่งพระราชบัญญัติการสาธารณสุข พ.ศ. ๒๕๓๕บทเฉพาะกาล ข้อ ๓๒ บรรดาใบอนุญาตประกอบกิจการที่เป็นอันตรายต่อสุขภาพที่ได้ออกก่อนวันใช้ข้อบัญญัตินี้ให้คงใช้ต่อไปจนสิ้นอายุในใบอนุญาตนั้นประกาศณ วันที่ ๓๐ พฤษภาคม พ.ศ. ๒๕๖๐ปัญจพัฒน์เกียรติไพบูลย์นายกองค์การบริหารส่วนตำบลบัวปากท่า[เอกสารแนบท้าย]๑.บัญชีอัตราค่าธรรมเนียมท้ายข้อบัญญัติองค์การบริหารส่วนตำบลบัวปากท่า เรื่องกิจการที่เป็นอันตรายต่อสุขภาพ พ.ศ. ๒๕๖๐๒.เอกสารแนบท้ายข้อบัญญัติองค์การบริหารส่วนตำบลบัวปากท่า เรื่องกิจการให้บริการเลี้ยงและดูแลเด็กที่บ้านหลักสูตรการอบรมของทางราชการเกี่ยวกับการเลี้ยงและดูแลเด็กปฐมวัย(ตั้งแต่แรกเกิดถึงอายุไม่เกิน ๖ ปี)๓.เอกสารแนบท้ายข้อบัญญัติองค์การบริหารส่วนตำบลบัวปากท่า เรื่องกิจการให้บริการดูแลผู้สูงอายุที่บ้าน๔. คำขอรับใบอนุญาตประกอบกิจการที่เป็นอันตรายต่อสุขภาพ(แบบ อภ. ๑)๕. ใบอนุญาตประกอบกิจการที่เป็นอันตรายต่อสุขภาพ(แบบ อภ. ๒)๖. คำขอต่อใบอนุญาตประกอบกิจการที่เป็นอันตรายต่อสุขภาพ(แบบ อภ. ๓)๗. คำขอทั่วไป (แบบ อภ. ๔)(ดูข้อมูลจากภาพกฎหมาย)ปุณิกา/จัดทำ๒๕พฤษภาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๓๖ ง/หน้า ๑๙๑/๑๙ กุมภาพันธ์ ๒๕๖๑